**"আছেন আমার মোক্তার আছেন আমার ব্যারিস্টার"** বাংলা ভাষায় রচিত একটি চলচ্চিত্র সঙ্গীত। এই সঙ্গীত বা গানটি ১৯৭৮ সালে জাতীয় চলচ্চিত্র পুরস্কার প্রাপ্ত বাংলাদেশী চলচ্চিত্র গোলাপী এখন ট্রেনে চলচ্চিত্রে ব্যবহার করা হয়। গাজী মাজহারুল আনোয়ার এই গানের গীতিকার ছিলেন। আলাউদ্দিন আলীর সুরে সৈয়দ আব্দুল হাদী এই গানে কন্ঠ দেন। গানটি চলচ্চিত্রের প্রথম বিশ মিনিটের মধ্যে ব্যবহার করা হয়। চলচ্চিত্রে এই গানের চিত্রায়ণে ঠোঁট মিলিয়েছেন প্রখ্যাত অভিনয় শিল্পী আনোয়ার হোসেন। চলচ্চিত্রটি মুক্তি পাওয়ার পর এই গান শ্রোতাদের মধ্যে জনপ্রিয়তা অর্জন করে। গানটি এখনো জনপ্রিয় এবং কালজয়ী হিসেবে স্বীকৃত। এই গানটি ছাড়াও এই চলচ্চিত্রের 'হায়রে কপাল মন্দ চোখ থাকিতে অন্ধ' গানটি শ্রোতাদের মধ্যে এখনো জনপ্রিয়।

মুক্তি ও পুনরুৎপাদন
-------------------

সঙ্গীতটি ১৯৭৮ সালে সঙ্গীত প্রকাশনী *সুর ঝংকার* হতে গ্রামোফোন ভাইনাল রেকর্ড(নং-এসজে ২২১১১৯) আকারে চলচ্চিত্রটির সঙ্গীত এ্যালবামের অংশ হিসেবে মুক্তি পায়।

চলচ্চিত্রে গাওয়া মূল গানটি এখনো জনপ্রিয়। মূল গানটি রেকর্ড হওয়ার ৩৮ বছর পর, ২০১৬ সালে আলাউদ্দিন আলী'র মূল সুর ও গাজী মাজহারুল আনোয়ারের মূল গীতি ঠিক রেখে সঙ্গীত পরিচালক কৈশিক হোসেন তাপস নতুন করে সঙ্গীত পরিচালনা করেন। মূল গায়ক সৈয়দ আব্দুল হাদী এবারো কণ্ঠ দেন। গান বাংলা নামক বাংলাদেশী সম্প্রচার টেলিভিশন নেটওয়ার্কের 'উইন্ড অব চেঞ্জ' সঙ্গীতানুষ্ঠানে গানটি সম্প্রচারিত হয় এবং পরবর্তীতে ভিডিও আদান প্রদান সেবা প্রদানকারী প্লাটফর্ম ইউটিউবে ২০১৬ সালের ১৪ সেপ্টেম্বর উম্মুক্ত করা হয়। ইমন সাহার সঙ্গীতায়োজনে 'আইপিডিসি আমাদের গান' প্রকল্প গানটির পুনরুৎপাদন করে। ২০২৪ সালের ১০ এপ্রিলে ইউটিউবে প্রকাশিত এ সংস্করণে দ্বৈত কন্ঠ দেন চঞ্চল চৌধুরী ও মিফতাহ জামান।

পুরস্কার
--------

এই গানের জন্য ১৯৭৯ সালে আলাউদ্দিন আলী *শ্রেষ্ঠ সঙ্গীত পরিচালক* ও সৈয়দ আব্দুল হাদী *শ্রেষ্ঠ গায়ক* বিভাগে জাতীয় চলচ্চিত্র পুরস্কার অর্জন করেন। দুইজনের জন্য এটা ছিল প্রথম বার জাতীয় পুরস্কার অর্জন করার ঘটনা।

| বছর | পুরস্কার | মনোনীত | বিভাগ | ফলাফল |
| --- | --- | --- | --- | --- |
| ১৯৭৯ | জাতীয় চলচ্চিত্র পুরস্কার | সৈয়দ আব্দুল হাদী | শ্রেষ্ঠ পুরুষ কণ্ঠশিল্পী | বিজয়ী |
| আলাউদ্দিন আলী | শ্রেষ্ঠ সঙ্গীত পরিচালক | বিজয়ী |

আরও দেখুন
---------

* বাংলাদেশ প্রবেশদ্বার
* বাংলা চলচ্চিত্র প্রবেশদ্বার

* ৪র্থ জাতীয় চলচ্চিত্র পুরস্কার (বাংলাদেশ)
* হায়রে কপাল মন্দ চোখ থাকিতে অন্ধ

তথ্যসূত্র
---------

1. 1 2 3 4  "নতুন করে আছেন আমার মোক্তার"। *কালের কণ্ঠ*। ২০১৬-০৯-১৯। সংগ্রহের তারিখ ২০১৯-০৮-২৫।
2. ↑  "জন্মদিন এলে বাড়তি ভালোবাসা পাই: সৈয়দ আব্দুল হাদী"। *বাংলানিউজটোয়েন্টিফোর.কম*। ২০১৯-০৭-০১। সংগ্রহের তারিখ ২০১৯-০৮-২৫।
3. 1 2  বিশ্বাস, আলম (২০১৫-০৪-০১)। "মনে দাগ কেটে আছে 'আছেন আমার মোক্তার' গানটি"। *প্রথম আলো*। সংগ্রহের তারিখ ২০১৯-০৯-০৪।
4. ↑  "Various - গোলাপী এখন ট্রেনে"। *Discogs* (ইংরেজি ভাষায়)। সংগ্রহের তারিখ ২০২০-১২-২৮।
5. ↑  "ACHEN AMAR MOKTAAR - TAPOSH FEAT. SYED ABDUL HADI : ROBI YONDER MUSIC WIND OF CHANGE [ PS:02 ]"।
6. 1 2  "'আছেন আমার মোক্তার' নিয়ে আসছেন চঞ্চল চৌধুরী"। *দৈনিক ইত্তেফাক*। ২০২৩-০৬-১৫। সংগ্রহের তারিখ ২০২৪-০৪-১৪।
7. ↑  "চাঁদরাতে 'আছেন আমার মুক্তার' গানে চঞ্চল-মিফতাহ"। *বার্তা২৪*। ২০২৪-০৪-১১। সংগ্রহের তারিখ ২০২৪-০৪-১৪।
8. 1 2 3  "জাতীয় চলচ্চিত্র পুরস্কার প্রাপ্তদের নামের তালিকা (১৯৭৫-২০১২)"। *বাংলাদেশ চলচ্চিত্র উন্নয়ন কর্পোরেশন*। ২ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২০১৯-০৮-২৬।

বহিঃসংযোগ
---------

* *ডিস্কোগ্‌সে আছেন আমার মোক্তার* (ইংরেজি) উইকিউপাত্তে এটি সম্পাদনা করুন